laion/Wikipedia-Exotic huggingface dataset:
ניקו סנסולי

ניקו סנסולי (באיטלקית: Nicko Sensoli; נולד ב-14 ביוני 2005) הוא כדורגלן סן מרינזי המשחק בעמדת הקשר בוויקטור סן מרינו. סנסולי התחיל לשחק כדורגל בוויקטור סן מרינו מהמשחקת בסרייה ד'. ב-28 בדצמבר 2023 הושאל לסאנגיוליאנו עד לסיום העונה. ב-20 במרץ 2024 ערך את הופעת הבכורה שלו בנבחרת סן מרינו במשחק ידידות נגד סנט קיטס ונוויס. ב-5 בספטמבר 2024 הבקיע את שער הבכורה שלו בנבחרת בניצחון 0–1 נגד ליכטנשטיין שהיה הניצחון הראשון של הנבחרת אי פעם במשחק רשמי וראשון אחרי יותר מ-20 שנה, גם אז ניצחה את ליכטנשטיין. מדיה וקבצים בנושא ניקו סנסולי בוויקישיתוף ניקו סנסולי, באתר Transfermarkt ניקו סנסולי, באתר Soccerway ניקו סנסולי, באתר WorldFootball.net ניקו סנסולי, באתר National Football Teams מערכת וואלה! ספורט‏, כבר לא הכי גרועים בעולם: צפו בניצחון הרשמי הראשון של סן מרינו, באתר וואלה, 5 בספטמבר 2024
נונו ואלנטה

נונו ז'ורז'ה פריירה דה סילבה ואלנטה (בפורטוגזית: Nuno Jorge Pereira da Silva Valente; נולד ב-12 בספטמבר 1974) הוא כדורגלן עבר פורטוגזי ששיחק בעמדת המגן השמאלי. ואלנטה התחיל את הקריירה שלו במחלקת הנוער של ספורטינג ליסבון. בקיץ 1993 הושאל לפורטימוננסה עד לסיום העונה, על מנת לצבור דקות משחק. בסיום העונה חזר לספורטינג, אך לא הצליח להשתלב בקבוצה ובקיץ 1996 הושאל למריטימו. בקיץ 1999 חתם בלייריה אותה אימן ז'וזה מוריניו. בלייריה ואלנטה מצא את מקומו והפך לשחקן הרכב מן המניין. בקיץ 2002 חתם בפורטו בה התאחד עם מוריניו. בעונתו הראשונה במועדון עם עימו בגביע אופ"א. בעונתו השנייה במועדון השתתף עימו בליגת האלופות. ואלנטה בישל את שער הניצחון נגד מנצ'סטר יונייטד בשמינית הגמר. היה שותף לזכייה הראשונה של המועדון במפעל בסיום אותה עונה. עונה לאחר מכן, ואלנטה מיעט לשחק בגלל פציעות. ב-28 באוגוסט 2005 חתם לשלוש שנים תמורת 2.2 מיליון אירו באברטון מהפרמייר ליג. ואלנטה הפך לשחק הרכב עם הגעתו למועדון, אולם בעונת 2008/2009 חלה ירידה במעמדו ובסיום העונה הודיע על פרישה ממשחק פעיל. ואלנטה שיחק בצעירותו בנבחרת הנוער ונבחרת הצעירה של פורטוגל. ב-7 בספטמבר 2002 ערך את הופעת הבכורה שלו בנבחרת הבוגרת בתיקו 1-1 נגד אנגליה. ב-31 במרץ 2004 הבקיע את שער הבכורה שלו בנבחרת בהפסד 2-1 לאיטליה. ואלנטה השתתף עם הנבחרת ביורו 2004 אותו אירחה פורטוגל והגיע לגמר בו הפסידה ליוון ובמונדיאל 2006 בו סיימה במקום הרביעי. עם פרישתו, מונה ולאנטה לסקאוט מטעם אברטון בפורטוגל. לאחר מכן הצטרף לצוות המקוצעי של ספורטינג ליסבון. ב-11 באוקטובר 2017 מונה למאמנה של טרופנסה מהליגה הפורטוגזית השלישית אולם פוטר אחרי שהפסיד 5 מ-6 משחקים בהם אימן. ספורטינג ליסבון הגביע הפורטוגזי: 1994/1995 הסופר קאפ הפורטוגזי: 1995 פורטו ליגת העל הפורטוגזית: 2002/2003, 2003/2004 הגביע הפורטוגזי: 2002/2003 הסופר קאפ הפורטוגזי: 2003, 2004 גביע אופ"א: 2002/2003 ליגת האלופות: 2003/2004 הגביע הבין-יבשתי: 2004 מדיה וקבצים בנושא נונו ואלנטה בוויקישיתוף נונו ואלנטה, באתר Transfermarkt נונו ואלנטה, באתר Soccerway נונו ואלנטה, באתר BDFutbol נונו ואלנטה, באתר WorldFootball.net נונו ואלנטה, באתר National Football Teams נונו ואלנטה, באתר FootballDatabase.eu פרופיל המאמן, באתר Transfermarkt
28 שנים אחרי - חלק 2: מקדש העצמות

28 שנים אחרי - חלק 2: מקדש העצמות (באנגלית: 28 Years Later Part II: The Bone Temple) הוא סרט אימה פוסט-אפוקליפטי שבוים על ידי ניה דאקוסטה על פי תסריט שנכתב על ידי אלכס גרלנד ודני בויל. סרט זה הוא המשך לעלילת הסרט "28 שנים אחרי" (2025). הסרט הופק על ידי "סרטי קולומביה", בשיתוף פעולה עם אולפני "BFI",‏ "DNA Films" ו-"Decibel Films", קיליאן מרפי באפריל 2024, נחשף כי סרט המשך לסרט "28 שנים אחרי" (2025) נמצא בפיתוח, שעל בימוייו מנהלת ניה דאקוסטה במשא ומתן וכי אלכס גרלנד ודני בויל עתידים לשוב לכתיבת התסריט והפקת הסרט. ביוני 2024, אושר רשמית כי דאקוסטה תופקד על בימוי הסרט, וכי שם הסרט יהיה "28 שנים אחרי - חלק 2: מקדש העצמות". צילומי הסרט החלו ב-19 באוגוסט 2024, בצפון יורקשייר, לצד צילומי הסרט הקודם. בספטמבר, דווח על נוכחותו של קיליאן מרפי באנרדייל, באונס קוטג', עבור צילומי סצנות לסרט. "28 שנים אחרי - חלק 2: מקדש העצמות", במסד הנתונים הקולנועיים IMDb (באנגלית) Kroll, Justin (April 10, 2024). "'Candyman' Director Nia DaCosta In Talks To Helm Part Two Of New '28 Years Later' Trilogy From Sony Pictures". Deadline. Retrieved September 22, 2024. Bolt, Neil (June 24, 2024). "28 Years Later Sequel Title Revealed in Copyright Filing". ComingSoon.net. Retrieved September 22, 2024. Tabbara, Mona (August 19, 2024). "Alex Garland and Andrew Macdonald talk '28 Years Later' trilogy, casting indie films and the importance of producers". Screen Daily. Retrieved September 22, 2024. Oscar-winning actor Cillian Murphy pictured filming in the Lake District, News and Star, ‏2024-09-18
בוריס (סופה)

בוריס הוא סופה שפקדה את אירופה ב-11 בספטמבר 2024. שמה ניתן על ידי השרות המטאורולוגי של איטליה. הסופה גרמה לגשמים עזים ולסדרה מתמשכת של שיטפונות. בוריס הוא מופע של שקע גנואה לח במיוחד. ההצפות החלו באוסטריה ובצ'כיה, לאחר מכן התפשטו לפולין, רומניה וסלובקיה, ולאחר מכן הלאה לגרמניה, הונגריה ואיטליה, כאשר מאות נהרות ברחבי אירופה עולים על גדותיהם מאות סנטימטרים מעל המפלס הרגיל. נכון ל-24 בספטמבר 2024, דווח על 31 הרוגים ו-11 נעדרים. מדיה וקבצים בנושא בוריס בוויקישיתוף "Flood-hit region leaders to meet in Poland to discuss EU aid". France 24. נבדק ב-19 בספטמבר 2024. {{cite web}}: (עזרה)
נתיב המים אילינוי

מערכת נתיב המים של אילינוי היא מערכת נתיבי מים באורך 336 מיל (541 קילומטרים) המשתמשת לתעבורה, המערכת מקשרת בין שפך נהר קאלומת בשיקגו ועד לשפך נהר אילינוי בגרפטון, אילינוי. נתיב המים מבוסס בעיקר על נהר אילינוי, אך הוא כולל מערכת של נהרות, אגמים ותעלות המספקות קישור מהימות הגדולות למפרץ מקסיקו דרך נהרות אילינוי ומיסיסיפי. תעלת אילינוי ומישיגן (I&M) נפתחה ב-1848. בשנת 1900, תעלת התברואה והספינות של שיקגו החליפה את ה-I&M והפכה את כיוון הזרימה של נהר שיקגו כך שהוא לא זורם עוד לימת מישיגן. הקטע הצפוני המורכב של נתיב המים מכונה בהקשרים שונים למחקר וניהול כ-Chicago Area Waterway System (CAWS). נתיב המים משמש לשינוע של מטענים שונים, כגון פחם, כימיקלים ונפט, כמו גם תירס, פולי סויה ומוצרים חקלאיים אחרים. לעיתים בעונות החורף, הצטברות קרח, במיוחד סביב תאי השיט והסכרים, מגבילים את השימוש בנתיב המים. הפרשי המפלסים בין אגם מישיגן לבין נהר המיסיסיפי מגיעים לכדי 48 מטרים, שמונה סכרים ותאי שיט מגשרים בין המפלסים השונים לאורך נתיב המים. התרשים שלהלן ממחיש את הירידה של נתיב המים של אילינוי מגובה 578 רגל (176 מ') (ממוצע) מעל פני הים באגם מישיגן עד לגובה 419 רגל (128 מ') (ממוצע) בנהר המיסיסיפי בגרפטון, אילינוי. סדרה של שמונה סכרים על נתיב המים, המנוהלת על ידי חיל ההנדסה של הצבא, שולטת בזרימת המים מאגם מישיגן למערכת נהר המיסיסיפי. שמונת הסכרים ותאי השיט (L&D) מספקים גם את האפשרות למעבר לכלי שיט לאורך נתיב המים. הסכר העליון, T.J. O'Brien, נמצא במרחק של 7 מיילים מאגם מישיגן על נהר קאלומת והסכר האחרון נמצא במרחק של 90 מייל (140 ק"מ) במעלה הזרם מנהר המיסיסיפי ומהסכר LaGrange. השימוש בנתיב המים משפיע על מעבר מים מאגם מישיגן לנהר אילינוי. כאשר מפלסי המים של אגם מישיגן גבוהים, ישנה תועלת בהגברת הזרימה, וכאשר מפלס האגם נמוך, נוצר צורך להגביל את הזרימה. על כן אמנה בינלאומית מסדירה את הזרימה, שכן לקנדה יש גם עניין במפלס אגם מישיגן, שבסופו של דבר זורם לאגמי יורון, אירי ואונטריו. מדיה וקבצים בנושא נתיב המים אילינוי בוויקישיתוף
שקע גנואה

שקע גנואה (מכונה גם ציקלון גנואה, שקע ליגורי או ציקלון V5) הוא ציקלון שנוצר או מתעצם מציקלון קיים, מדרום לאלפים מעל מפרץ ג'נובה, הים הליגורי, עמק הפו וצפון הים האדריאטי. ציקלוני Vb הם אירועים נדירים יחסית המתרחשים בממוצע רק כ-2.3 פעמים בשנה. צפון מערב הים התיכון ומפרץ גנואה בפרט, הם לא רק אזור מעבר לציקלון חולף, אלא הם לעיתים קרובות אזורים של ציקלוגנזה. אזורי לחץ נמוך עוברים או נוצרים כתוצאה מחדירת אוויר צפון-אטלנטי לים התיכון בין האלפים למרכז המאסיף, דרך עמק רון, או דרך מפתח קרקסון בין הרי הפירנאים למאסיף סנטרל. אוויר קר ולח זה חודר לאגן הים התיכון, ומוסט על ידי ההרים הגבוהים בצפון מערב קורסיקה, המפנים את מסת האוויר לצפון מזרח, ומעוררים בתגובה רוחות ליבצ'יו קרירות ורטובות לים הליגורי, שבתורן פוגעים במערב הרי האפנינים הממוקמים בסמוך לים. מספר גורמים בעלי רלוונטיות בהתפתחות שקעים מדרום לאלפים הם: הניגוד התרמי בין יבשה לים אינטראקציה בין זרם הסילון הקדמי של הקוטב לזרם הסילון הסובטרופי השפעת זרימה צפונית מעל הרי האלפים, מגבירה את הפעילות הציקלוגנטית לאורך המדרונות הדרומיים השפעת העקמומיות הקעורה של המדרונות הדרומיים של האלפים, מעודדת היווצרות ציקלונית נוצרת אינטראקציה מורכבת בין האורוגרפיה של ליגוריה לבין הניגוד בין מסת האוויר הקרה והלחה למים החמים יותר של הים הליגורי, התהליך מסתיים בהיווצרות אזור לחץ נמוך מעל הים הליגורי, ממש ליד העיר ג'נובה. ציקלוגנזה נמוכה בג'נובה יכולה להתרחש בכל עת של השנה, אם כי בדרך כלל ממוקמת דרומה יותר במהלך הקיץ. הציקלוגנזה מוזזת מזרחה בהתאם לכמות האוויר הקר הנכנס לעמק הפו, ובדרך כלל עוברת למפרץ ונציה כאשר אך מעט נכנס לעמק. מדיה וקבצים בנושא שקע גנואה בוויקישיתוף "Local Hazardous Weather Conditions". Naval Research Laboratory. נבדק ב-3 באפריל 2012. {{cite web}}: (עזרה) Messmer, Martina (2015). "Climatology of Vb cyclones, physical mechanisms and their impact on extreme precipitation over Central Europe" (PDF). Earth System Dynamics. 6 (2): 541. Bibcode:2015ESD.....6..541M. doi:10.5194/esd-6-541-2015. Kreienkamp, F.; A. Spekat; W. Enke (2010). "A robust method to identify cyclone tracks from gridded data" (PDF). Advances in Science and Research. 4: 105–114. Bibcode:2010AdSR....4..105K. doi:10.5194/asr-4-105-2010. נבדק ב-30 במרץ 2012. {{cite journal}}: (עזרה) "Satellite Overview and Synoptic Situation". eumetrain. נבדק ב-19 באפריל 2012. {{cite web}}: (עזרה)
ג'האד (טיל)

ג'האד (בפרסית: جهاد) הוא טיל בליסטי מתוצרת איראן. הוא הוצג לראשונה ב-21 בספטמבר 2024. פרק זה לוקה בחסר. אנא תרמו לוויקיפדיה והשלימו אותו. על פי פרסום של משמרות המהפכה האיראנים, הטיל הוא חד-שלבי ומונע בעזרת דלק נוזלי. הטיל יכול להגיע לטווח של 1,000 ק"מ, ומהירותו היא 8 מאך. לטיל יש ראש נפץ של 600 ק"ג, ובעל יכולת תמרון. לטיל זה יש משגר כפול שמאפשר הכפלת קצב האש. זהו למעשה דגם משופר של טיל הקאים. הטיל הוצג לראשונה ב-21 בספטמבר 2024, במהלך המצעד הצבאי של הכוחות המזוינים של איראן לרגל שבוע ההגנה המקודשת. i24NEWS, على خلفية التوترات الإقليمية: إيران تعرض أسلحة جديدة "صاروخ الجهاد" و21 صاروخا بالستيا آخر خلال عرض عسكري, i24news, ‏21 בספטמבר 2024 (בערבית) הפגנת כוח בעיתוי מיוחד? איראן חושפת טיל בליסטי חדש לטווח של עד 1000 ק"מ, באתר Nziv.net, ‏22 בספטמבר 2024 RT Arabic, بمدى ألف كيلومتر.. الحرس الثوري الإيراني يكشف عن صاروخ جديد (فيديو), RT, ‏21 בספטמבר 2024 ערך זה הוא קצרמר בנושא איראן. אתם מוזמנים לתרום לוויקיפדיה ולהרחיב אותו.
IMSI

IMSI (ראשי תיבות באנגלית של: International Mobile Subscriber Identity) מבוטא "אִימְזִי" הוא מספר המזהה באופן ייחודי כל משתמש ברשת סלולרית. הוא מאוחסן כשדה 64-ביט ונשלח על ידי המכשיר הנייד לרשת. הוא משמש גם לרכישת פרטים אחרים של הנייד ב HLR (רישום מיקום) או כפי שהועתקו מקומית במרשם מיקומי המבקרים (VLR). כדי למנוע ממאזיני סתר לזהות ולעקוב אחר המנוי בממשק הרדיו, האימזי נשלח לעיתים רחוקות ככל האפשר ובמקום זאת נשלח TMSI שנוצר באקראי. ה-IMSI משמש בכל רשת סלולרית שמתחברת עם רשתות אחרות. עבור רשתות GSM, UMTS ו־LTE, מספר זה סופק בכרטיס SIM וברשתות cdmaOne ו־CDMA2000, בטלפון ישירות או בכרטיס R-UIM (מקבילה ל-CDMA של כרטיס ה-SIM). שני הכרטיסים הוחלפו על ידי ה־UICC . IMSI מוצג בדרך כלל כמספר בן 15 ספרות אך יכול להיות קצר יותר. לדוגמה, האימזים הישנים של MTN דרום אפריקה שעדיין נמצאים בשימוש בשוק הם באורך 14 ספרות. 3 הספרות הראשונות מייצגות את קוד המדינה לנייד (MCC), ואחריו קוד הרשת הסלולרית (MNC), דו ספרתי (תקן אירופאי) או 3 ספרות (תקן צפון אמריקאי). אורך ה-MNC תלוי בערך ה-MCC, ומומלץ שהאורך יהיה אחיד בתוך אזור MCC. הספרות הנותרות הן מספר זיהוי המנוי הנייד (MSIN) בתוך בסיס הלקוחות של הרשת, בדרך כלל באורך של 9 עד 10 ספרות, תלוי באורך ה-MNC. ה-IMSI תואם את תקן המספור ITU E.212. לפעמים ניתן לטעות ב-IMSI כ־ICCID (E.118), שהוא המזהה של כרטיס ה-SIM הפיזי עצמו (או כעת כרטיס ה-SIM הווירטואלי אם הוא eSIM). ה-IMSI מתקיים כחלק מהפרופיל (או אחד מכמה פרופילים אם ה-SIM והמפעיל תומכים ב-SIMs בריבוי IMSI) ב-SIM/ICCID. ניתוח IMSI הוא תהליך של בחינת אימזי של מנוי כדי לזהות את הרשת שאליה שייך IMSI, והאם מנויים מאותה רשת עשויים להשתמש ברשת נתונה (אם הם לא מנויים מקומיים, הדבר מצריך הסכם נדידה). אם המנוי אינו מהרשת של הספק, יש להמיר את ה-IMSI ל-Global Title, אשר לאחר מכן ניתן להשתמש בו לגישה לנתוני המנוי ב־HLR המרוחק. זה חשוב בעיקר עבור נדידה סלולרית בינלאומית. מחוץ לצפון אמריקה, ה-IMSI מומר לפורמט Mobile Global Title (MGT), תקן E.214, הדומה למספר E.164 . E.214 מספק שיטה להמרת IMSI למספר שניתן להשתמש בו לניתוב למתגי SS7 בינלאומיים. ניתן לפרש את E.214 כמרמז שיש שני שלבים נפרדים של המרה; תחילה קבע את ה-MCC והמר לקוד שיחות מדינה E.164 ואז קבע את MNC והמר לקוד רשת לאומי עבור הרשת של הספק. אך תהליך זה אינו בשימוש בפועל ורשות המספור GSM הצהירה בבירור כי נעשה שימוש בתהליך חד-שלבי .[1] בצפון אמריקה, ה-IMSI מומר ישירות למספר E.212 ללא שינוי בערכו. ניתן לנתב את זה ישירות ברשתות SS7 אמריקאיות. לאחר המרה זו, SCCP משמש לשליחת ההודעה ליעדה הסופי. לפרטים, ראה תרגום כותרת גלובלי . מאמר "פרספקטיבות של רשת סלולרית" במגזין Wireless Telecom מועצת הפיקוח של IMSI האחראית על הקצאת טווחי IMSI בארה"ב (אורכב 23.04.2004 בארכיון Wayback Machine) כלי חיפוש IMSI הסבר על תוכניות מספור GSM "E.212 : The international identification plan for public networks and subscriptions". www.itu.int. נבדק ב-2019-11-06. 3GPP specification 23.003 Release 14.3.0 (2017-03), 2.2 "Composition of IMSI" "HNI Assignments | IMSIAdmin".
O-Zone

O-Zone הוא הרכב יורודאנס מולדובני אשר ידועה בעיקר בזכות הלהיט "Dragostea Din Tei" משנת 2003. הלהקה הוקמה במקור בשנת 1999 והתפרקה לבסוף בשנת 2005. הלהקה הוקמה בשנת 1998 בקישינב שבמולדובה וכללה בתחילה רק את הצמד דן בלן ופטרו יליחובסקי. לאחר שיליחובסקי החליט לפרוש הצטרפו ללהקה ראדו סירבו וארסניי טודירש. בשנת 1999 הלהקה הוציאה לשווקים את אלבום הבכורה הראשון שלה "Dar, unde ești?". הלהקה זכתה להצלחה בינלאומית בשנת 2004 כאשר היא הוציאה לשווקים את אלבום האולפן השני שלה "DiscO-Zone" אשר כלל את הלהיט "Dragostea Din Tei" שהגיע לצמרת המצעדים ברחבי אירופה, כולל בצרפת, גרמניה ובריטניה. הלחן והפזמונים הקליטים, אותם הלהקה שרה ברומנית, וכמו גם הויראליות של הווידאו קליפ לשיר, תרמה לכך שהשיר זכה לפופולריות רבה באינטרנט וכמו גם לפארודיות וגרסאות כיסוי רבות. הלהקה הצליחה למכור לאורך השנים מעל ל-12 מיליון עותקים של הסינגל "Dragostea din tei" ומעל ל-2.5 מיליון עותקים של האלבום "DisO-Zone".‏ בתחילת 2005 הלהקה התפרקה וכל אחד מחברי הלהקה המשיך בקריירות סולו. בשנת 2017 הלהקה התאחדה על מנת לבצע סדרה של קונצרטים ברחבי רומניה ומולדובה. דן בלן – חבר מייסד, שירה, קלידים, מפיק ארסניי טודירש – שירה ראדו סירבו – שירה אלבומי אולפן 1999 - Dar, unde ești? 2004 - DiscO-Zone סינגלים 2003 - "Dragostea Din Tei" 2004 - "Despre Tine" O-Zone, סרטונים בערוץ היוטיוב O-Zone, במסד הנתונים הקולנועיים IMDb (באנגלית) O-Zone, באתר אפל מיוזיק (באנגלית) O-Zone, באתר ספוטיפיי O-Zone, באתר Last.fm (באנגלית) O-Zone, באתר AllMusic (באנגלית) O-Zone, באתר MusicBrainz (באנגלית) O-Zone, באתר דיזר O-Zone, באתר Yandex.Music (ברוסית) O-Zone, באתר Discogs (באנגלית) O-Zone, באתר Songkick (באנגלית) O-Zone, באתר Genius O-Zone, באתר SecondHandSongs O-Zone, באתר אמזון מיוזיק DiscO-Zone (CD liner notes). O-Zone. Cat Music. 2003. 6420565000309.{{cite AV media notes}}: תחזוקה - ציטוט: others in cite AV media (notes) (link) "Radu si Arsenie de la O-Zone vor ca trupa sa se reuneasca" (ברומנית). נבדק ב-7 ביוני 2010. {{cite web}}: (עזרה) "O-zone, a successful band". artline.ro. בנובמבר 2008. נבדק ב-12 באוקטובר 2009. {{cite web}}: (עזרה) "Dan Balan: 'Le spun americanilor că sunt român din Chişinău'" [Dan Balan: 'I tell Americans that I am a Romanian from Chişinău']. Adevărul (ברומנית). 7 בדצמבר 2009. נבדק ב-14 באוגוסט 2024. {{cite news}}: (עזרה) Marica, Irina (8 במאי 2017). "Famous Moldovan pop band reunites after 12 years for Europe Day concert in Bucharest". Romania Insider (באנגלית אמריקאית). נבדק ב-12 בינואר 2018. {{cite web}}: (עזרה)
נראתה לאחרונה

נראתה לאחרונה (באנגלית: Gone Baby Gone) הוא סרט דרמת פשע משנת 2007 בבימויו של בן אפלק, המבוסס על הרומן מאת דניס ליהיין. הסרט עוקב אחרי שני חוקרים פרטיים, פטריק קינזי (קייסי אפלק) ואנג'י ג'נארו (מישל מונאהן), שמנסים למצוא ילדה בת ארבע שנחטפה מביתה בבוסטון. עם הזמן, הם מגלים שחיפושם יחשוף סודות קשים על הקהילה ועל המשטרה המקומית. הסרט מציג שאלות מוסריות קשות ונודע בזכות העלילה המורכבת והמשחק העוצמתי. הסרט יצא לאקרנים ב-19 באוקטובר 2007 והתקבל בברכה על ידי המבקרים כאשר הכניס 34 מיליון דולר ברחבי העולם מול תקציב של 19 מיליון דולר. בן אפלק זכה לשבחים על הבכורה שלו בבימוי על ידי המבקרים, בעוד איימי ריאן קיבלה מועמדות לאוסקר לשחקנית המשנה הטובה ביותר. בוסטון סוערת לאחר חטיפתה של אמנדה מק'רידי בת ה-4. פטריק קינזי ואנג'י ג'נארו נשכרים על ידי דודתה של הילדה כדי לעזור למשטרה המקומית במציאתה. ככל שהחקירה מתקדמת, הם נחשפים לאמת אפלה ומורכבת בהרבה ממה שציפו, כשהם נאלצים להתמודד עם שאלות מוסריות קשות. קייסי אפלק בתפקיד פטריק קנזי מישל מונאהן בתפקיד אנג'י ג'נרו מורגן פרימן בתפקיד קפטן ג'ק דויל אד האריס בתפקיד סמל בילוש רמי ברסאן ג'ון אשטון בתפקיד הבלש ניק פול איימי ראיין בתפקיד הלן מק'קרידי איימי מאדיגן בתפקיד ביאטריס "ביאה" מק'קרידי טיטוס וליבר בתפקיד ליונל מק'קרידי סליין בתפקיד בובה רוגובסקי אדי גטהאגי בתפקיד צ'יז מתיו מהר בתפקיד קורווין ארל מארק מרגוליס בתפקיד ליאון טרט מייקל קנת' ויליאמס בתפקיד דווין אמרונקלין ג'ימי לה-בלאנק בתפקיד כריס מאלן נראתה לאחרונה זכה לשבחים על הבימוי של בן אפלק וההופעות המצוינות של צוות השחקנים, במיוחד של קייסי אפלק ואד האריס. הסרט נחשב למותחן חכם ומעורר מחשבה, העוסק בקבלת החלטות מוסריות בסיטואציות קשות. ב-Rotten Tomatoes, הסרט קיבל ציון של 94%, וב-Metacritic ציון של 72 מתוך 100. הסרט יצא לאקרנים ב-19 באוקטובר 2007, הכניס 20.3 מיליון דולר בארצות הברית ובקנדה ו-14.3 מיליון דולר בטריטוריות אחרות, בסך כולל של 34.6 מיליון דולר בהשוואה לתקציב של 19 מיליון דולר. היציאה לאקרנים בבריטניה נקבע במקור ל-28 בדצמבר 2007, אך נדחק ל-6 ביוני 2008, עקב היעלמותה של מדלן מקאן. השחרור במלזיה נקבע במקור ל-20 בספטמבר 2007, אך נדחה ל-27 במרץ 2008, עקב חטיפתה ורצחה של נורין ג'אזלין בת השמונה. (אנ') אתר האינטרנט הרשמי של נראתה לאחרונה "נראתה לאחרונה", במסד הנתונים הקולנועיים IMDb (באנגלית) "נראתה לאחרונה", באתר נטפליקס "נראתה לאחרונה", באתר AllMovie (באנגלית) "נראתה לאחרונה", באתר Rotten Tomatoes (באנגלית) "נראתה לאחרונה", באתר Box Office Mojo (באנגלית) "נראתה לאחרונה", באתר Metacritic (באנגלית) "נראתה לאחרונה", באתר אידיבי "נראתה לאחרונה", במסד הנתונים הקולנועיים KinoPoisk (ברוסית) French, Philip (2008-06-08). "The cruellest crime of all". The Guardian. נבדק ב-2021-07-01.
ג'ון אשטון

ג'ון דייוויד אשטון (באנגלית: John David Ashton;‏ 22 בפברואר 1948 – 26 בספטמבר 2024) היה שחקן אמריקאי, שנודע בתפקידיו בסרטי "השוטר מבוורלי הילס", "משהו נפלא" ו"מרדף חצות". אשטון נולד בספרינגפילד, מסצ'וסטס, למד בתיכון אנפילד שבאנפילד, קונטיקט, במכללת דיפאיינס באוהיו ובבית הספר לתיאטרון של אוניברסיטת דרום קליפורניה. אשטון הופיע במספר רב של תוכניות טלוויזיה וסרטי קולנוע. הוא גילם את וילי ג'ו גאר במספר פרקים של סדרת הטלוויזיה "דאלאס". בנוסף, הופיע בפרק של "קולומבו", "Negative Reaction", וכן בפרק החמישי של סדרת הקומדיה מחלק משטרה. הוא גילם את דמותו של הבלש סמל ג'ון טאגט בשני הסרטים הראשונים בסדרת סרטי "השוטר מבוורלי הילס", לצד אדי מרפי. הוא גילם את אבי הדמות הראשית בסרטו של ג'ון יוז, "משהו נפלא" (1987), ושוב שיתף פעולה עם יוז בסרט "צירי לידה" בשנת 1988. בשנת 1988, כיכב אשטון בקומדיית הפעולה "מרדף חצות", לצד רוברט דה נירו, כצייד ראשים מתחרה לדמותו של דה נירו. כמו כן, השתתף בסרטים "ליגת החלומות" (1994), "מלכוד בפרדייז" (1994), "הצלף" (1995), "Meet the Deedles" (1998), "אינסטינקט" (1999) ובתפקיד משנה בדרמה "נראתה לאחרונה" (2007), בבימויו של בן אפלק. בנוסף הופיע בפרק "Cup A' Joe" בסדרת הטלוויזיה "צוות לעניין" משנות ה-80, בתפקיד "קקטוס ג'ק סלייטר". אשטון הופיע בהשוטר מבוורלי הילס: אקסל פולי מ-2024. אשטון נישא לוויקטוריה מארי רון בשנת 1968, והשניים התגרשו בשנת 1970. בשנת 1976 נישא בשנית לברידג'ט בייקר-אשטון, והשניים התגרשו בשנת 2001. אשטון התגורר בפורט קולינס, קולורדו, נפטר ב-26 בספטמבר 2024, והותיר אחריו שני ילדים, אחד מכל אחת מנשותיו לשעבר. מדיה וקבצים בנושא ג'ון אשטון בוויקישיתוף ג'ון אשטון, ברשת החברתית אקס (טוויטר) ג'ון אשטון, במסד הנתונים הקולנועיים IMDb (באנגלית) Buchanan, Jason. "John Ashton film biography". AllRovi. אורכב מ-המקור ב-17 בינואר 2013. נבדק ב-14 בספטמבר 2011. {{cite web}}: (עזרה)
דומיניק טקץ'

דומיניק טקץ' (בסלובקית: Dominik Takáč; נולד ב-12 בינואר 1999 בגלנטה שבסלובקיה) הוא כדורגלן סלובקי המשחק בעמדת השוער בקבוצת סלובן ברטיסלאבה מליגת העל הסלובקית. טקץ' גדל במחלקות הנוער של סלובן גלנטה וספרטק טרנבה. בשנת 2017 החל לשחק בקבוצה הבוגרת של ספרטק טרנבה בליגת העל הסלובקית, ובסך הכל ערך 92 הופעות ליגה במדי המועדון, וזכה עמו פעמיים בגביע הסלובקי. ב-13 ביולי 2024 חתם טקץ' על חוזה לשלוש שנים בסלובן ברטיסלאבה מליגת העל הסלובקית. ספרטק טרנבה הגביע הסלובקי (2): 2021/2022, 2022/2023 דומיניק טקץ', באתר Transfermarkt דומיניק טקץ', באתר Soccerway דומיניק טקץ', באתר FootballDatabase.eu Štvrtá letná akvizícia: Prichádza Dominik Takáč!, www.skslovan.com (בסלובקית)
פיליפ מלאדנוביץ'

פיליפ מלאדנוביץ' (בסרבית: Филип Mлaдeнoвић; נולד ב-15 באוגוסט 1991) הוא כדורגלן סרבי המשחק בעמדת המגן השמאלי בפנאתינאיקוס. מלאדנוביץ' התחיל את הקריירה שלו במחלקת הנוער של בוראץ' צ'אצ'אק ובגיל 19 עלה לקבוצה הבוגרת. ב-17 בדצמבר 2011 מלאדנוביץ' חתם לארבע שנים בכוכב האדום בלגרד. ב-5 באוקטובר 2013 מלאדנוביץ' הגיש בקשה להתרת חוזהו במועדון וב-23 בנובמבר בקשתו התקבלה והוא הפך לשחקן חופשי. ב-23 בפברואר 2014 חתם לשלוש שנים בבאטה בוריסוב מליגת העל הבלארוסית. ב-15 במרץ ערך את הופעת הבכורה שלו בקבוצה בניצחון 0-1 נגד מינסק במסגרת הסופר קאפ הבלארוסי בו גם כבש את שער הבכורה שלו בקבוצה. ב-29 בספטמבר 2015 הבקיע צמד במסגרת שלב הבתים של ליגת האלופות במשחק נגד רומא. ב-5 בינואר 2016 חתם לשלוש וחצי שנים בפ.צ. קלן מהבונדסליגה. ב-1 ביולי 2020 חתם לשלוש שנים בלגיה ורשה מליגת העל הפולנית. ב-14 באוגוסט 2020 ערך את הופעת הבכורה שלו בקבוצה בניצחון 1-6 בהופעת הבכורה שלו בניצחון 6–1 בגביע הפולני נגד בלצ'טוב. ב-2 בנובמבר 2020 הבקיע את שער הליגה הראשון שלו עבור לגיה בניצחון 0-3 נגד ורטה פוזנן. ב-2 במאי 2023 היה שותף לזכייה של לגיה בגביע הפולני אחרי ניצחון בגמר נגד ראקוב צ'נסטוחובה, אולם כעבור שלושה ימים הורחק מהמגרשים לשלושה חודשים וקיבל קנס של 120 אלף זלוטי בגלל התנהגות בלתי הולמת. ב-12 ביוני 2023 חתם לשנתיים בפנאתינאיקוס מליגת העל היוונית. ב-31 במאי 2012 מלאדנוביץ' ערך את הופעת הבכורה שלו בנבחרת סרביה בהפסד 2-0 לצרפת. נכלל בסגל הנבחרת לקראת מונדיאל 2022 ויורו 2024. הכוכב האדום בלגרד הגביע הסרבי: 2011/2012 באטה בוריסוב ליגת העל הבלארוסית: 2014, 2015 הגביע הבלארוסי: 2014/2015 הסופר קאפ הבלארוסי: 2014, 2015 לכיה גדנסק הגביע הפולני: 2018/2019 הסופר קאפ הפולני: 2019 לגיה ורשה ליגת העל הפולנית: 2020/2021 הגביע הפולני: 2022/2023 פנאתינאיקוס הגביע היווני: 2023/2024 אישיים נבחרי העונה בליגת העל הסרבית: 2011/2012 כדורגלן החודש בליגת העל הפולנית: פברואר 2019 שחקן העונה בליגת העל הפולנית: 2020/2021 מגן העונה בליגת העל הפולנית: 2020/2021 פיליפ מלאדנוביץ', באתר Transfermarkt פיליפ מלאדנוביץ', באתר Soccerway פיליפ מלאדנוביץ', באתר WorldFootball.net פיליפ מלאדנוביץ', באתר National Football Teams פיליפ מלאדנוביץ', באתר FootballDatabase.eu
ססאר בלקמן

ססאר רודולפו בלקמן קמרנה (בספרדית: César Rodolfo Blackman Camarena; נולד ב-2 באפריל 1998 בפנמה סיטי שבפנמה) הוא כדורגלן פנמי המשחק בעמדת המגן הימני בקבוצת סלובן ברטיסלאבה מליגת העל הסלובקית ובנבחרת פנמה. בלקמן החל את הקריירה המקצוענית שלו בקבוצת צ'ורילו מליגת העל הפנמית, במדיה ערך 43 הופעות ליגה והבקיע שער אחד. ב-6 בספטמבר 2017 חתם בדאק 1904 דונאיסקה סטרדה מליגת העל הסלובקית, ובסך הכל שיחק במועדון במשך שש עונות, בהן ערך 108 הופעות ליגה והבקיע שני שערים. ב-1 ביולי 2023 חתם בסלובן ברטיסלאבה מליגת העל הסלובקית. ב-23 במרץ 2019 ערך בלקמן את הופעת הבכורה שלו בנבחרת פנמה, בתיקו 1-1 נגד נבחרת ברזיל במשחק ידידות. הוא נכלל בסגל הנבחרת לטורניר גביע הזהב 2023, בו ערך שתי הופעות, ולטורניר קופה אמריקה 2024, בו ערך שלוש הופעות, והבקיע את שער הבכורה שלו בניצחון 2-1 על נבחרת ארצות הברית במסגרת שלב הבתים. סלובן ברטיסלאבה אליפות סלובקיה (1): 2023/2024 ססאר בלקמן, באתר Transfermarkt ססאר בלקמן, באתר Soccerway ססאר בלקמן, באתר BDFutbol ססאר בלקמן, באתר WorldFootball.net ססאר בלקמן, באתר National Football Teams ססאר בלקמן, באתר FootballDatabase.eu ססאר בלקמן, באתר ESPN Brazil vs. Panama - 23 March 2019 - Soccerway, int.soccerway.com Brazil 1-1 Panama (Mar 23, 2019) Commentary, ESPN (באנגלית) Panamá presenta sus 26 convocados para la Copa América USA 2024 – Federación Panameña de Fútbol (בספרדית) Panama vs. United States - 28 June 2024 - Soccerway, int.soccerway.com